ועדת החוקה, חוק ומשפט, כנסת 23, פרוטוקול מספר 180, 2021-01-07 14:30

יעקב אשר: אני פותח את ישיבת ועדת החוקה.

יעקב אשר: על סדר היום: הצעת תקנות סמכויות מיוחדות להתמודדות עם נגיף הקורונה החדש (הגבלת פעילות והוראות נוספות), ועוד שתי תקנות שקשורות להגבלת פעילות במקומות עבודה.

יעקב אשר: בהזמנה הייתה גם הגבלת פעילות כללית יותר, רחבה יותר, שעל פי בקשה של יושב-ראש ועדת הכנסת ועל פי הסמכות שניתנה לו בחוק הוא ביקש לעשות דיון בוועדה אצלו על מנת לראות לאיזו ועדה להעביר את זה.

יעקב אשר: ככל שוועדת הכנסת תחליט, אם תחליט, להעביר את זה אלינו, הישיבה תימשך הערב, לאחר הישיבה בוועדת הכנסת.

יעקב אשר: עכשיו אנחנו דנים בשלושת הדברים האלה.

יעקב אשר: אני מבקש מהיועץ המשפטי לוועדה להציג לנו את סעיף שלוש: תקנות סמכויות מיוחדות של הממשלה, שקשורות להגבלת פעילות והוראות נוספות.

גור בליי: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 23), התשפ"א-2021 בתוקף סמכותה לפי סעיפים 4, 6, 7, 8, 23, 24, 25 ו-27 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף –2020 (להלן – החוק), ובאישור ועדת החוקה, חוק ומשפט של הכנסת, מתקינה הממשלה תקנות אלה:

גור בליי: (הוראת שעה) (הגבלת פעילות והוראות נוספות), התש"ף-2020 (להלן – התקנות העיקריות) –

מקום" יבוא: "בחירות מקדימות" – כהגדרתן בסעיף 17ב לחוק המפלגות;";

"התקהלות" יבוא: "חוק המפלגות" – חוק המפלגות, התשנ"ב – 1992;".

בסופה יבוא: "(21) יציאה לצורך הצבעה בבחירות מקדימות; (22) יציאה של מועמד או יציאה של עובד או נותן שירות מטעם מפלגה או מועמד, לצורך היערכות לבחירות לכנסת, ובכלל זאת לבחירות מקדימות, ולהתמודדות בהן; לעניין פסקה זו, "מועמד" – שר, סגן שר או חבר כנסת, או מי שהודיע ברבים, בעל פה או בכתב, במפורש או על דרך התנהגות, על כוונתו להתמודד בבחירות לכנסת הבאה או בבחירות מקדימות.

בסופה יבוא: "

בסופה יבוא: "(16) מקום קלפי המשמש לעריכת בחירות מקדימות, שקבע הגוף המוסמך לעניין זה של מפלגה כהגדרתה בחוק המפלגות (להלן – הגוף המוסמך).

בסופה יבוא: "

בסופה יבוא: "(ד) לעניין מקום שהוא מקום קלפי לעריכת בחירות מקדימות יחולו פסקאות משנה (א) ו-(ב) בשינויים אלה:

בסופה יבוא: למקום הקלפי את השאלות שבפסקת משנה (א)(2) ו-(3) בלבד;

בסופה יבוא: כי חום גופו הוא 38 מעלות צלזיוס ומעלה במדידת חום כאמור בפסקת משנה (ב), המחזיק או המפעיל של המקום, או מי מטעמו, יתיר את כניסתו אם אותו אדם הציג אישור החלמה או ממצא שלילי ל-ncov בבדיקת pcr שביצע ביום הבחירות ובמקרה שהחום החל לפני יום הבחירות – אם הציג ממצא שלילי ל-ncov בבדיקת pcr שביצע לפני יום הבחירות ולאחר הופעת החום; (ה) קבע הגוף המוסמך קלפי המיועדת לאנשים שחלה עליהם חובת בידוד, לא יחולו עליה פסקאות משנה (א) עד (ד).

בסופה יבוא: "

איל זנדברג: התקנות שבפניכם באות להבטיח שתתאפשר פעילות פוליטית נדרשת לצורך מערכת הבחירות שאנחנו כרגע נמצאים בה, על אף המגבלות שהמצב הבריאותי מחייב.

איל זנדברג: עצם ההיערכות של מועמדים, של מפלגות, של קבוצות פוליטיות שעדיין לא התגבשו במסגרת הרשימה הפורמאלית של מפלגה, היא דבר חיוני כרגע, כשהפעילות הזאת מממשת או מקבצת מבחר זכויות יסוד ועקרונות של המשטר הדמוקרטי.

איל זנדברג: הזכות לבחור ולהיבחר, עיקרון ההשתתפות וחופש הביטוי באים לידי ביטוי בהקשר של מערכת הבחירות לא רק בהטלת הפתק לקלפי, אלא בכל הפעילות הנלווית לכך.

איל זנדברג: הממשלה, בדרך כלל, לא מעורבת בהגבלה של פעילות פוליטית, כי כל דיני המפלגות מוסדרים על ידי הכנסת אל מול מבקר המדינה ויושב-ראש ועדת הבחירות המרכזית, אבל נוצרו נסיבות מיוחדות שבהן תקנות מטעם הרשות המבצעת מסדירות את ההתנהגות האנושית הכי בסיסית של אנשים – מותר להם להתקבץ ביחד, מותר להם להיפגש, לשבת בחדר, לא לשבת בחדר.

איל זנדברג: הכוונה כאן היא להבטיח שהתקנות הכלליות מכוח דיני הקורונה (חוק סמכויות מיוחדות), שהן חיוניות כדי להבטיח את בריאות הציבור, לא ימנעו או לא יתערבו יותר מידי בפעילות הפוליטית השוטפת, תוך איזון בין שני הצרכים.

איל זנדברג: ההצעה של הממשלה היא לעשות כמה רבדים.

איל זנדברג: רובד אחד זה האפשרות לצאת מהבית לצורך המטרות האלו.

איל זנדברג: החלק השני נוגע לקיום הבחירות המקדימות.

איל זנדברג: באותן מפלגות שבוחרות לקיים בחירות מקדימות, צריך להבטיח שהקלפי ביום הבחירות תוכל להתנהל כפי שהיא.

איל זנדברג: לגבי הקלפי, לא רק שאפשר יהיה להיכנס, אלא יש את הכללים שלפיהם אפשר יהיה גם להנגיש את הקלפי.

איל זנדברג: אולי יהיו עוד כלים משלימים ברמה הפרטנית יותר של ההיגיינה, של איך אדם שהוא מבודד ורוצה להצביע בבחירות מקדימות יגיע לאותה קלפי.

אוסאמה סעדי: מה עם מאומת?

איל זנדברג: גם מאומת.

איל זנדברג: הכללים פה אומרים שמי שיש לו מעל חום מסוים, מי שמבודד או מאומת לא יוכל להיכנס לקלפי רגילה.

איל זנדברג: אם מפלגה תחליט שהיא רוצה, לפי החלטה פנימית שלה, לקיים קלפיות גם למבודדים ומאומתים, כשכמובן יש לזה היבט בריאותי שהוא מעבר לכוחה של מפלגה, הפירוט בהיבט המסוים הזה ייקבע בהוראות משלימות.

קארין אלהרר: זה לעניין פריימריז?

יעקב אשר: כן.

יעקב אשר: לכמה זמן התקנות האלו?

איל זנדברג: התקנות האלו מוגבלות כרגע בזמן.

יעקב אשר: אלו תקנות לשבועיים.

יעקב אשר: אנחנו לא רוצים שמפלגה שצריכה לעשות פריימריז בשבועיים האלה לא תוכל לעשות אותן.

גאל אזריאל: וגם שמפלגה שרוצה להתחיל לפעול לקראת הבחירות לכנסת תוכל לפעול.

יעקב אשר: גם פעילויות, לא רק קלפי ודברים כאלה.

איל זנדברג: הממשלה חשבה שצריך לאפשר לכמה מעגלים של אנשים לא להיות כפופים למגבלות הרגילות.

קארין אלהרר: מה עם פעילים?

איל זנדברג: מועמד כולל גם את נבחרי הציבור הפעילים כבר, אם זה שר, סגן שר או חבר כנסת.

איל זנדברג: אין כוונה לתת עדיפות לאותם נבחרי ציבור שכבר נושאים במשרה כזאת על פני מי שמתמודד מולם, וגם אי אפשר לדבר על מי שמופיע ברשימת מתמודדים לכנסת כי עדיין לא הוגשו הרשימות, לכן בחרנו בהגדרה שכוללת מועמד - כל מי שהודיע ברבים, בעל פה ובכתב, במפורש או על דרך התנהגות, על כוונתו להתמודד בבחירות לכנסת.

איתן גינזבורג: מה זה "על דרך התנהגות"?

איל זנדברג: המשפט הזה מופיע, לא בדיוק באותן מילים, כבר בתיקון שהכנסת חוקקה בהקשר של מימון מפלגות והוצאות.

יעקב אשר: נדמה לי שהיועץ המשפטי של הוועדה עורר את משרדי הממשלה הרלוונטיים כשראינו שמתרגש עלינו הסגר כדי למצוא פתרונות לשבועיים האלה.

יעקב אשר: אי אפשר להגיע להגדרות מדויקות של מיליון אחוז.

יעקב אשר: מצאו כאן נוסח שיאפשר בשבועיים האלה, בעזרת השם, לא לפגוע בבירוקרטיה ובמערכת הבחירות.

איל זנדברג: הכוונה כאן שהתקנות של הממשלה, שמגבילות את הפעילות, לא יגבילו תחרות של שחקנים פוליטיים שרוצים להתארגן ולפעול.

אוסאמה סעדי: מה לגבי פעילים?

איל זנדברג: דיברנו על המועמד.

איל זנדברג: ברור שהמועמד לא פועל לבד, לכן הסעיף מדבר גם על עובד או נותן שירות מטעם מפלגה.

איל זנדברג: אם המפלגה שולחת אנשים לפעול מטעמה, לעבוד עבורה, זה צריך להיות כלול.

עופר כסיף: לעבוד זה משהו אחד, להתנדב זה משהו אחר.

איל זנדברג: עובד כולל גם מתנדב.

איל זנדברג: הוא צריך לפעול מטעם המפלגה.

אוסאמה סעדי: הוא צריך לקבל אישור מהמפלגה?

איל זנדברג: המפלגה צריכה להפעיל אותו.

איל זנדברג: לא מדובר באזרח שקם בבוקר ומחליט שהוא היום רוצה לעזור למפלגה.

איל זנדברג: לא מדובר פה על חופש הביטוי של היחיד.

איתן גינזבורג: המפלגה צריכה להראות איזה מסמך שהוא פועל מטעמה.

איל זנדברג: אתם מדברים על ההיבט האכיפתי.

איל זנדברג: השאלה היא לא מה הוא יספר לשוטר.

איל זנדברג: אנחנו מדברים על ההיבט הנורמטיבי, על מה מותר.

יעקב אשר: לא הייתי מציע להיכנס לזה כרגע, כי יש עבודות חיוניות שלא צריך להראות אישורים.

יעקב אשר: אם ניכנס לזה, נפעיל על עצמנו לחץ של הרבה אנשים.

יעקב אשר: החוק מדבר על מישהו שהוא עובד מטעם המפלגה, לא בהכרח עובד מפלגה.

אוסאמה סעדי: אם יצא פעיל לפגישה ושוטר ישאל אותו לאן הוא הולך - -

איל זנדברג: ככה עובדים היום.

איל זנדברג: זה המצב המתנהל היום לגבי כל היתר וכל נימוק.

איתן גינזבורג: אמור להיות סגר.

איתן גינזבורג: אנשים לא אמורים לעשות פגישות בתקופה של הסגר.

אוסאמה סעדי: למה לא?

איתן גינזבורג: אם יש מועמד בפריימריז, שילך לפגישה, הוא מוחרג, אבל אם זה סתם פעיל, אז לא.

אוסאמה סעדי: השבועיים האלה הם שבועיים קריטיים.

אוסאמה סעדי: בסופם אנחנו מגיעים לתאריך 21.1.

אוסאמה סעדי: הגשת הרשימות היא ב-4.2.

אוסאמה סעדי: בתקופה הזאת יש את כל הפגישות.

אוסאמה סעדי: כל המשאים ומתנים הם בשבועיים האלה.

אוסאמה סעדי: אתה רוצה להגיד לי שבשבועיים האלה שיש סגר נשב ולא נעשה כלום?

איתן גינזבורג: זה בדיוק העניין.

אוסאמה סעדי: יש לנו פגישה עם חד"ש, עם פעילים.

איל זנדברג: אין כוונה כאן לאפשר להמוני בית ישראל להחליט מטעם עצמם שהם רוצים לבטא את האני מאמין שלהם ולצאת לרחובות.

איל זנדברג: המצב הוא סגר, ולא יוצאים למרחב הציבורי אלא עם זה חיוני.

איל זנדברג: אם אדם הוא יועץ של מועמד והוא צריך, למשל, לנסוע לבית הדפוס כדי להדפיס, אז הוא נחשב עובד של מפלגה, כשעובד מוגדר בחוק בצורה רחבה - לרבות מתנדב, מי שמועסק ומי שנותן שירות במקום עבודה.

איל זנדברג: זה מספיק רחב לאותם אנשים חיוניים שיעשו את זה, אבל זה לא תופס את המצביעים שרוצים עכשיו להגיע.

איתן גינזבורג: הוא שואל מהמקום האכיפתי, שזה כן חשוב.

איתן גינזבורג: בגלל שההגדרה היא רחבה וכוללת פעיל או מתנדב - -

איל זנדברג: מטעמה.

איתן גינזבורג: איך הוא מוכיח שהוא מטעמה?

איל זנדברג: איך הוא מוכיח שהוא עובד בעבודה חיונית?

איל זנדברג: איך הוא מוכיח שהוא עובד בהייטק?

איל זנדברג: איך הוא מוכיח שהוא נוסע לסבתא שלו בשביל לסייע לה בהכנת האוכל?

אוסאמה סעדי: יש לו אישור.

איל זנדברג: לא, אין אישורים לדברים האלה.

מיכאל מלכיאלי: בשביל ללכת לסבתא שלו אין אישור.

מיכאל מלכיאלי: איך הוא מוכיח שהוא הולך להפגנה?

איל זנדברג: אין מנגנון כזה.

איל זנדברג: זה לכל רוחב החזית.

איילת שקד: איתן, אין הרבה אנשים שירמו ויגידו שהם הולכים - -

יעקב אשר: בדיוק.

איתן גינזבורג: המשטרה לא מכירה את החוק.

יעקב אשר: איתן, השאלה שלך טובה לעוד 700 דברים.

איל זנדברג: נכון, לכל הנימוקים האחרים.

מיכאל מלכיאלי: אסור לפגוע בדמוקרטיה.

יעקב אשר: כשאתה בא ואומר שאתה הולך לטפל באדם מבוגר, אתה מביא אישור?

איתן גינזבורג: יש פער אדיר בין הדיונים התיאורטיים שמתקיימים כאן - -

יעקב אשר: בוקר טוב.

עופר כסיף: שיהיה ברור למשטרה שאם אדם יוצא בהקשר שאנחנו מדברים בו, של לתת שירות, זה לגיטימי.

יעקב אשר: זה יגיע בהנחיות מסודרות של המשטרה.

אוסאמה סעדי: זו הכוונה.

יעקב אשר: יש את מינהלת האכיפה, שמי שמפעיל אותה זה אורי בוצ'ימינסקי.

יעקב אשר: כשהוא מוציא הנחיות רוחב לכל המחוזות, בוודאי שזה יבוא לידי ביטוי.

אוסנת הילה מארק: אם בן אדם יבוא ויגיד: אני רוצה להתנדב ב"כחול לבן", הוא יכול להגיד את זה.

איל זנדברג: זה לא כלול בתקנות.

איל זנדברג: אם בן אדם אומר: אני רוצה להתנדב, זה לא לגמרי ברור אם הוא מטעם עצמו - -

מיכאל מלכיאלי: המפלגה מגייסת מתנדבים.

אוסנת הילה מארק: יש לך רשימה שאתה מעביר למשטרה?

יעקב אשר: אנחנו הולכים על היגיון ועל אחריות.

יעקב אשר: ההיגיון והאחריות זה שיש דברים שמפלגה צריכה לעשות בימים אלה.

יעקב אשר: אני חושב שמפלגה גם תחשוש לעשות פייקים או דברים כאלה, כי דבר כזה ייתן לה כותרות לא מחמיאות בעיתונות.

יעקב אשר: הגדירו את זה בכל ההגדרות שאפשר, אבל זה לא משהו מוחלט, סגור, נעול, חתום.

קארין אלהרר: אני רוצה להתייחס לסעיף 4(ד)(2), לגבי קלפיות.

קארין אלהרר: כשמשבצים את האנשים לקלפיות, הם בריאים, אבל מה קורה אם ביום הבחירות, בין אם בפריימריז ובין אם בארצי, אותם אנשים לא בריאים?

יעקב אשר: זה לא קשור עכשיו לארצי.

קארין אלהרר: אני רוצה שיהיה שיקול דעת ליו"ר ועדת הבחירות או למנכ"לית כדי לקבל מחליפים.

איל זנדברג: הבחירות שנזכרות בתקנות שלפניכם הן בחירות מקדימות בתוך מפלגה.

יעקב אשר: זו לא חקיקה, קארין, אלו תקנות לשבועיים האלה.

יעקב אשר: כשנגיע לדון בדברים אחרים, נדבר על זה.

גור בליי: כשמפנים פה להגדרה של בחירות מקדימות כהגדרתן בסעיף 17ב לחוק המפלגות, זה בחירות לבחירת מועמדי המפלגה לתפקיד יו"ר המפלגה או לתפקיד חבר כנסת.

גור בליי: זה אומר שכל ההיתרים האלה חלים לא רק על פריימריז אלא גם אם מי שבוחר מהמפלגה זה מרכז המפלגה, ועידת המפלגה, לשכת המפלגה.

גור בליי: כל המוסדות האלה מוחרגים.

יעקב אשר: זה אחד הניסוחים היותר טובים שאפשר להוציא במסגרת הזאת.

יעקב אשר: אנחנו נעבור עכשיו להקריא את הצעת תקנות סמכויות להתמודדות עם נגיף הקורונה החדש (הוראת שעה) (הגבלת פעילות במקומות עבודה) (תיקון מס' 6), התשפ"א-2021.

גור בליי: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות במקומות עבודה) (תיקון מס' 6), התשפ"א-2020 בתוקף סמכותה לפי סעיפים 4, 8 ו-23 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020, באישור ועדת חוקה של הכנסת, מתקינה הממשלה תקנות אלה:

גור בליי: פעילות במקומות עבודה), התש"ף-2020 (להלן – התקנות העיקריות), בתקנה 13 במקום "ב' בשבט התשפ"א (15 בינואר 2021)" יבוא "עד יום כ"ב בשבט התשפ"א (4 בפברואר 2021)".

גור בליי: יבוא: (9) עורך דין לצורך ייצוג לקוחות בפני בתי משפט או מוסדות אחרים, הכנה לייצוג כאמור, או מתן שירות חיוני ללקוח שאינו סובל דיחוי ולא ניתן לבצעו באמצעי דיגיטלי חלופי; (10) עובד שנדרש לסייע לוועדת הבחירות המרכזית לכנסת ולוועדת בחירות אזורית לכנסת, כמשמעותם בחוק הבחירות לכנסת (נוסח משולב), תשכ"ט- 1969, בפעולותיהן לקיום הבחירות לכנסת העשרים וארבע, לרבות מי שאחראי על מקום שתוצב בו קלפי לפי החוק האמור.

גור בליי: "

יעקב אשר: נקריא עכשיו את תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות במקומות עבודה) (תיקון מס' 5) (תיקון), התשפ"א-2020

גור בליי: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות מקומות עבודה) (תיקון מס' 5) (תיקון), התשפ"א-2020 בתוקף סמכותה לפי סעיפים 4, 8 ו-23 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020, באישור ועדת החוקה של הכנסת, מתקינה הממשלה תקנות אלה:

גור בליי: פעילות מקומות עבודה) (תיקון מס' 5), התשפ"א-2020, תקנה 4 – בטלה.

גור בליי: נגיף הקורונה החדש (הוראת שעה) (הגבלת פעילות במקומות עבודה) (תיקון מס' 6), התשפ"א- 2020.

גור בליי: נצטרך לעניין של התוקף לתת מענה, שזה יהיה בהלימה לתקנות של הסגר.

אפרת פרוקציה: בדיוק.

איילת שקד: את יכולה להסביר מה ההבדל בין תקנות העבודה שעכשיו לבין סגר א' וסגר ב'?

אפרת פרוקציה: יש שני סטים שהבאנו.

אפרת פרוקציה: סט אחד שמדבר על התקנות הרגילות, העיקריות, שאליהן הוספנו תוספת אחת שנוגעת לפעילות עורכי דין שצריכים לייצג בבתי משפט, הכנה לייצוג, או טיפול בדברים דחופים שלא ניתן לדחות ולא ניתן לעשות באמצעים דיגיטליים חלופיים, ותוספת שנייה, סיוע של עובד בוועדת הבחירות.

אפרת פרוקציה: לא מדובר במישהו שמועסק על ידי ועדת הבחירות, אלא במישהו שמסייע לה, כמו עובדי רשויות מקומיות שצריכים להגיע כדי לסייע בקלפי או בדברים נוספים שקשורים לוועדת הבחירות.

אפרת פרוקציה: חוץ מזה, הארכנו את התוקף עד 4 בפברואר, כי גם אחרי שנסיים את הסגר הזה עדיין נחזור לתו הסגול, עדיין אנשים יצטרכו להמשיך לעמוד בהנחיות.

אפרת פרוקציה: הסט השני זה הסט שמבטל את ההוראות שחלות עכשיו לגבי ה-50%.

אפרת פרוקציה: זה ייכנס לתוקף אחרי שנכניס לתוקף את ההגבלות האחרות.

איילת שקד: זה אותן תקנות כמו הסגר השני?

אפרת פרוקציה: סט התקנות של ההגבלות בהוראת השעה מבוססות על סגר יום כיפור, רק עם שלושה תיקונים קטנים.

אפרת פרוקציה: אנחנו מדברים על אפס שהייה במקומות העבודה, למעט החריגים שמפורטים בחקיקה.

איילת שקד: העובדים החיוניים בכל מקום עבודה יכולים לבוא לעבוד.

אפרת פרוקציה: נכון.

איילת שקד: כמו בסגר השני.

אפרת פרוקציה: בדיוק כמו בסגר השני, רק שעכשיו זה עם ההקלות לעורכי הדין ועם ההקלות בוועדת הבחירות.

אפרת פרוקציה: גם כתבנו במפורש את העניין של שמירה על ילדים.

אפרת פרוקציה: אם אדם צריך בייביסיטר שיגיע אליו או צריך לקחת ילדים לבייביסיטר - גם זה אפשרי.

גור בליי: אולי אני אבהיר לגבי הנושא של הבחירות.

גור בליי: לגבי הצירוף של שני הקבצים שהקראנו, גם התיקון של הגבלת פעילות וגם העניין של מקומות עבודה, זה לא יהיה רק בהקשר של בחירות מקדימות, זה גם יהיה בהקשר של היערכות לבחירות הקרובות.

גור בליי: זאת אומרת, יש את ההיתר לצאת מעבר ל-1,000 מטר למועמד, לעובד שלו או לנותן שירות גם לצורך היערכות לבחירות לכנסת.

אוסאמה סעדי: אני רוצה לשאול לגבי תיקון מס' 6, לגבי כל מה שקשור לייצוג של עורכי דין, ליציאה של עורכי דין.

אוסאמה סעדי: אם אנחנו רוצים סגר בכל המדינה, למה שזה לא יחול על בתי המשפט?

איתן גינזבורג: בחוק הקורונה הגדול החרגנו את בתי המשפט וקבענו שמי שיקבע האם בית המשפט יהיה פתוח או סגור יהיה מנהל בתי המשפט, לא אנחנו.

עופר כסיף: מה זו תקנה 4 שבטלה?

אפרת פרוקציה: זו הוראת השעה הקודמת שאנחנו רוצים באמצע התחולה שלה לקבל תקנות חדשות.

גור בליי: שניים מהקבצים הם תיקונים קבועים להגבלת פעילות במקומות עבודה.

גור בליי: התיקון השלישי שמבטל את ההגבלה החלקית על מקומות עבודה, אמור להיות מוחלף על ידי הגבלה הרבה יותר משמעותית על מקומות עבודה שכרגע לא נדונה בפני הוועדה.

גור בליי: השאלה איך אתם רוצים לקבוע את התוקף.

גור בליי: חשבנו לקבוע שהתוקף של תיקון מס' 5 (תיקון) ייכנס רק עם הכניסה לתוקף של הידוק ההגבלות.

אפרת פרוקציה: זו הכוונה.

יעקב אשר: הצעת תקנות סמכויות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 23), מי בעד, ירים את ידו?

יעקב אשר: אושר.

יעקב אשר: התקנות אושרו.

יעקב אשר: הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות במקומות עבודה) (תיקון מס' 6), מי בעד?

יעקב אשר: אושר.

יעקב אשר: פה אחד התקנות אושרו.

גור בליי: מה שיעלה עכשיו להצבעה זה תיקון מס' 5 (תיקון).

גור בליי: ההצעה היא לאשר את הקובץ כך שהוא ייכנס לתוקף רק עם כניסתן לתוקף של תקנות סמכויות מיוחדות להתמודדות עם נגיף הקורונה החדש (הוראת שעה) (הידוק הגבלות), תשפ"א-2021.

יעקב אשר: מקובל על הממשלה?

גאל אזריאל: כן.

יעקב אשר: הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות במקומות עבודה) (תיקון מס' 5) (תיקון).

יעקב אשר: מי בעד התקנות עם השינוי כפי שאמר היועץ המשפטי?

יעקב אשר: אושר.

יעקב אשר: התקנות אושרו.

יעקב אשר: תודה רבה לכם.